איתן דנגוט

איתן דנגוט (נולד ב-1960) הוא קצין צה"ל במילואים בדרגת אלוף. בתפקידו האחרון בצה"ל כיהן כמתאם פעולות הממשלה בשטחים. משמש יו"ר הדירקטוריון של תומר חברה ממשלתית ונשיא איגוד תעשיות הגז והנפט בישראל. דנגוט נולד בתל אביב-יפו, בנם של יוסף ניצול השואה שברח במלחמת העולם השנייה מפולין לברית המועצות ויפה ילידת הארץ. לדנגוט שתי אחיות. הוא התגייס ב-1978 ועשה את רוב שירותו הצבאי בחיל התותחנים. תחילה שירת בגדוד 55 ולאחר קורס קצינים עבר לגדוד 402 ("רשף"). בעת ההכנות למלחמת לבנון הראשונה שימש כמפקד סוללת ארטילריה בגדוד 402, אשר צורפה לכוח חטיבת הצנחנים בפיקוד יורם יאיר. בשל כך אימן דנגוט את אנשיו בפרקי לוחמת חיל רגלים כדי להכינם למשימה שלפניהם. דנגוט והסוללה בפיקודו לחמו בקרבות חטיבת הצנחנים מהנחיתה מן הים בשפך נהר האל-אוואלי שבקרבת צידון ועד ביירות. בשנת 1989 מונה למפקד גדוד 402 באגד 215. בשנים 1990 עד 1992 פיקד על קורס מפקדים בבית הספר לתותחנות שדה ואחר כך שימש כנספח צבאי בהולנד. לאחר שובו ב-1995 מונה לקצין תותחנים פיקודי של פיקוד הדרום ולמפקד מרכז האימונים של התותחנים בבאלי"ש. ב-1997 מונה למפקד בית הספר לתותחנות בשבטה. בשנת 1999 עבר למטה הכללי ומונה לראש מחלקת ארגון באגף התכנון ב-2002 קודם לדרגת תת-אלוף ומונה לראש מטה פיקוד העורף, תפקיד בו עמד בראש משלחת החילוץ וההצלה הישראלית למומבסה שבקניה, לאחר פיגוע מכונית התופת של ארגון אל-קאעידה במלון מקומי, בו נהרגו 15 אנשים מהם 3 ישראלים ונפצעו עוד עשרות. ב-2004 התמנה למזכירו הצבאי של שר הביטחון שאול מופז ובהמשך שירת בתפקיד זה גם תחת שר הביטחון עמיר פרץ כולל בתקופת מלחמת לבנון השנייה ותחת אהוד ברק כולל בתקופת מבצע עופרת יצוקה. בנובמבר 2009 הועלה דנגוט לדרגת אלוף ומונה למתאם פעולות הממשלה בשטחים במקומו של עמוס גלעד, שמילא תפקיד זה כממלא מקום. שירת בתפקיד עד ינואר 2014. ב-2016 מונה לראש המנהלת לפיתוח הצפון, האחראית על קידום התוכנית האסטרטגית לפיתוח הגליל והגולן. במסגרת הפרטת תעש מערכות הוקמה החברה הממשלתית "תומר חברה ממשלתית", לשם ריכוז פעילויות של תעש מערכות שהממשלה רצתה להשאיר בשליטתה, ודנגוט מונה ליו"ר הדירקטוריון של החברה. בינואר 2019 מונה לנשיא איגוד תעשיות הגז והנפט בישראל. דנגוט בעל תואר ראשון במדעי המחשב וכלכלה מאוניברסיטת בר-אילן ותואר שני במנהל עסקים מאוניברסיטת בר-אילן. הוא נשוי לאורנה ואב לארבעה. מ 2023 הוא משתתף בפאנל התוכנית חדשות הבוקר בקשת 12 מדיה וקבצים בנושא איתן דנגוט בוויקישיתוף איתן דנגוט, ברשת החברתית אקס (טוויטר) לילך שובל, ההסתה מחבלת בסיכוי לדו־קיום, באתר ישראל היום, 31 בינואר 2014. אלי ברדנשטיין, מתאם הפעולות בשטחים: חשש לאסון הומניטרי בעזה, באתר nrg‏, 3 בדצמבר 2013. אמיר בוחבוט, ברק לחץ, ודנגוט יהיה מתאם פעולות בשטחים, באתר nrg‏, 26 באוגוסט 2009. תמרה שביט, בחודשים הקרובים: תחילתו של ייצוא מאסיבי מעזה, באתר צה"ל (דרך ארכיון האינטרנט), 15 בדצמבר 2010. אנשיל פפר, שר הביטחון והרמטכ"ל סיכמו: תא"ל איתן דנגוט ימונה למתאם הפעולות בשטחים, באתר הארץ, 25 באוגוסט 2009. תא"ל איתן דנגוט יתמנה למזכיר הצבאי החדש של שר הביטחון, באתר הארץ, 23 במאי 2004. אלוף איתן דנגוט, אתר "ישראל דיפנס". מתאם פעולות הממשלה בשטחים: אלוף דנגוט, אתר צה"ל רוני דניאל, ‏האלוף דנגוט פורש מתפקידו, באתר ‏מאקו‏, 30 בינואר 2014 מאיה פולק, המזכיר הצבאי פורש: שוברים שתיקה משקרים ומזיקים, באתר nrg‏, 12 ביוני 2015 דב גיל-הר‏, אלוף לשעבר על עסקת שליט: "רוצחים צריכים להישאר בכלא", באתר וואלה, 20 ביולי 2015. מכּתביו Eitan Dangot, Coronavirus and the quagmire of the territories, Israel HaYom (17.4.20) Eitan Dangot, Between Abraham Accords, Biden, Abbas recalibrates PA’s diplomacy, The Jerusalem Post (14.1.21) Eitan Dangot, Mid-East Adversaries: Signaling Conflict, Avoiding War, The MirYam Institute (15.3.21) Eitan Dangot, Abbas Has Proven Himself to Be a First Class Strategist, The MirYam Institute (16.3.21) Eitan Dangot, Failure to stop Iran's terror support might lead to Israel-Hezbollah war, The Jerusalem Post (21.3.21) Prof. Chuck Freilich, Eitan Dangot, Podcast: Priority Iran: Nuclear Terror or Terror Proxies, The MirYam Institute (15.4.21) Eitan Dangot, The Six Day War's Message for Israel in 2021, The MirYam Institute (10.6.21) Eitan Dangot, Israel must update its policy on Hamas, Gaza, The Jerusalem Post (10.6.22) Eitan Dangot, Can Netanyahu Deter Iran and Make Peace With Saudi Arabia?, The National Interest (3.12.22) יוני שנפלד וירדן אלעזר, "כוח דנגוט", במחנה, ‏ 07.06.2012, עמודים 22-26. ערן אזרן, אלוף איתן דנגוט מונה לנשיא איגוד הגז בינואר - אז למה המינוי לא פורסם?, באתר TheMarker‏, 1 במאי 2019